తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి, ధోనీ.. మీరెందుకు పాక్ రావడం లేదు?
వరల్డ్ ఎలెవన్, పాకిస్థాన్ జట్ల మధ్య జరగనున్న టీ20 మ్యాచ్‌ల్లో ధోనీ, కోహ్లి ఆడితే భలే ఉండేది. కానీ వారెందుకు రావడం లేదు?
TNN | Updated:
Sep 12, 2017, 01:46PM IST
పాకిస్థాన్ , ఐసీసీ వరల్డ్ ఎలెవన్ జట్ల మధ్య లాహోర్లోని గడాఫీ స్టేడియంలో మూడు టీ20 మ్యాచ్&zwnj;లు జరగనున్నాయి. ఈ మ్యాచ్&zwnj;లు ఆడటం కోసం డుప్లెసిస్ నాయకత్వంలోని ఐసీసీ ఎలెవన్ ఇప్పటికే పాక్ చేరుకుంది. ఉగ్రవాద దాడి కారణంగా 8 ఏళ్లుగా పాక్&zwnj;లో క్రికెట్ ఆడేందుకు ఏ దేశమూ ముందుకు రాకపోవడంతో.. అత్యంత కట్టుదిట్టమైన భద్రత మధ్య ఈ మ్యాచ్&zwnj;లను నిర్వహించనున్నారు. సుదీర్ఘ విరామం తర్వాత తమ దేశంలో క్రికెట్ మ్యాచ్ జరుగుతుండటంతో పాకిస్థానీ అభిమానులు హ్యాపీగా ఫీలవుతున్నారు. కానీ కొందరు మాత్రం ధోనీ, కోహ్లి లాంటి భారత క్రికెటర్లు ఆడితే ఇంకా బావుండేదంటున్నారు.
కోహ్లి లాంటి భారత స్టార్ క్రికెటర్లు ఆడితే పాకిస్థాన్&zwnj;కు క్రికెట్ తప్పకుండా తిరిగొస్తుంది. వరల్డ్ ఎలెవన్ తరఫున భారత క్రికెటర్లు ఎందుకు ఆడటం లేదు..? నిన్ను మిస్సవుతున్నాం కోహ్లీ.. అంటూ కొందరు పాక్ క్రికెట్ అభిమానులు ట్వీట్లు చేశారు. కోహ్లి, ధోనీ వరల్డ్ ఎలెవన్ తరఫున తమ బ్యాటింగ్&zwnj;తో అలరిస్తే చూడాలని ఉందని పాకిస్థానీయులు ఆరాటపడుతున్నారు. సెప్టెంబర్ 12, 13, 15 తేదీల్లో మూడు టీ20 మ్యాచ్&zwnj;లు జరగనున్నాయి.